pythainlp/thaigov-v2-corpus-22032023 huggingface dataset:
วันศุกร์ที่ 10 กุมภาพันธ์ 2566
10/02/2566
รมว.แรงงาน ย้ำนายจ้างสนับสนุนลูกจ้างต่างด้าวมีส่วนร่วมดูแล สิทธิ สวัสดิการ ตามกลไกระบบทวิภาคี
รมว.แรงงาน ขอนายจ้างสนับสนุนให้ลูกจ้างต่างด้าวมีส่วนร่วมในคณะกรรมการสวัสดิการในสถานประกอบกิจการตามกลไกระบบทวิภาคี เพื่อเป็นตัวแทนหารือนายจ้างจัดสวัสดิการที่เหมาะสมตรงกับความต้องการตามสัญชาติและได้รับการคุ้มครอง ดูแลสิทธิประโยชน์ตามหลักสิทธิมนุษยชน
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า ปัจจุบันประเทศไทยมีความจำเป็นต้องใช้แรงงานต่างด้าวเข้ามาทำงานในกิจการที่แรงงานขาดแคลนรวมถึงกิจการที่คนไทยไม่นิยมทำ รัฐบาลภายใต้การนำของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความมุ่งมั่นพัฒนากลไกการเพิ่มประสิทธิภาพในการคุ้มครอง ดูแลสิทธิของแรงงานต่างด้าวให้มีความเสมอภาค ไม่เลือกปฏิบัติสอดคล้องตามหลักสิทธิมนุษยชน โดยสนับสนุนให้เข้าไปมีบทบาทในการแสดงความคิดเห็น ร่วมปรึกษาหารือกับนายจ้างในการจัดสวัสดิการภายในสถานประกอบกิจการให้แก่ลูกจ้างตามสัญชาติได้อย่างเหมาะสมในแต่ละประเภทกิจการ ตรงตามความต้องการของลูกจ้างเอง มิใช่นายจ้างจัดการเพียงฝ่ายเดียว นอกจากนี้การสนับสนุนในเรื่องดังกล่าวยังเป็นการส่งเสริมแรงงานสัมพันธ์ด้วยระบบทวิภาคี เพื่อยุติปัญหาข้อเรียกร้อง ข้อพิพาทแรงงานได้เป็นอย่างดี ทั้งนี้ ได้มอบให้กรมสวัสดิการและคุ้มครองแรงงาน เร่งเข้าไปดำเนินการส่งเสริมสถานประกอบกิจการที่มีลูกจ้างต่างด้าวทำงาน สนับสนุนให้มีตัวแทนของลูกจ้างต่างด้าวเข้าไปมีส่วนร่วมในการเป็นคณะกรรมการสวัสดิการในสถานประกอบกิจการ เพื่อดูแลสิทธิประโยชน์อันพึงได้ตามหลักสิทธิมนุษยชน ซึ่งลูกจ้างที่เป็นแรงงานต่างด้าวจะได้มีตัวแทนประสานงานช่วยเหลือนายจ้างในการดูแลลูกจ้างต่างด้าวด้วยกันเองได้ จึงขอฝากถึงนายจ้างได้สนับสนุนให้ลูกจ้างต่างด้าวมีส่วนร่วมตามกลไกระบบทวิภาคีนี้ด้วย
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า พระราชบัญญัติคุ้มครองแรงงาน พ.ศ. 2541 มาตรา 96 ได้กำหนดให้สถานประกอบกิจการที่มีลูกจ้างตั้งแต่ 50 คน ขึ้นไป ต้องจัดให้มีคณะกรรมการสวัสดิการในสถานประกอบกิจการ ประกอบด้วยผู้แทนฝ่ายลูกจ้างฝ่ายเดียวที่มาจากการเลือกตั้งอย่างน้อย 5 คน หากสถานประกอบกิจการที่มีคณะกรรมการลูกจ้างตามกฎหมายว่าด้วยแรงงานสัมพันธ์แล้ว ให้คณะกรรมการลูกจ้างนั้นทำหน้าที่เป็นคณะกรรมการสวัสดิการในสถานประกอบกิจการได้ซึ่งกรมได้เน้นย้ำไปยังหน่วยปฏิบัติทั่วประเทศให้เข้าไปส่งเสริมสถานประกอบกิจการที่มีลูกจ้างต่างด้าว ได้สนับสนุนให้มีตัวแทนลูกจ้างต่างด้าวเป็นคณะกรรมการสวัสดิการในสถานประกอบกิจการด้วย เพื่อให้เกิดการแลกเปลี่ยน รับฟังความคิดเห็นเกี่ยวกับการจัดสวัสดิการ สภาพการจ้าง การทำงานที่เหมาะสมครอบคลุมลูกจ้างทุกประเภทอย่างเท่าเทียม เพื่อสร้างขวัญกำลังใจ และพัฒนาคุณภาพชีวิตลูกจ้างในสถานประกอบกิจการได้อย่างมีประสิทธิภาพ สถานประกอบกิจการสามารถดำเนินธุรกิจได้อย่างมั่นคง มีผลผลิตที่มีคุณภาพ ช่วยเสริมสร้างเศรษฐกิจให้กับประเทศอีกทางหนึ่งด้วย
------------------------------
วันศุกร์ที่ 10 กุมภาพันธ์ 2566
09/02/2566
Joint Press Statement on the Official Visit to the Kingdom of Thailand by His Excellency Dato' Seri Anwar bin Ibrahim, Prime Minister of Malaysia 9 February 2023
Joint Press Statement
on the Official Visit to the Kingdom of Thailand
by His Excellency Dato' Seri Anwar bin Ibrahim,
Prime Minister of Malaysia
9 February 2023
วันศุกร์ที่ 10 กุมภาพันธ์ 2566
10/02/2566
รัฐมนตรีว่าการกระทรวงยุติธรรม คิกออฟ ทดลองระบบบล็อคเชน แจ้งเบาะแสยาเสพติด แบบไม่เปิดเผยตัวตน รับรางวัลนำจับเป็นสกุลเงินดิจิทัล “วิชัย” ชี้ ระบบมีชั้นความลับสูง
รัฐมนตรีว่าการกระทรวงยุติธรรม คิกออฟ ทดลองระบบบล็อคเชน แจ้งเบาะแสยาเสพติด แบบไม่เปิดเผยตัวตน รับรางวัลนำจับเป็นสกุลเงินดิจิทัล “วิชัย” ชี้ ระบบมีชั้นความลับสูง เปิดดูได้คนเดียว ปิดช่องผู้ค้ารู้ตัวคนแจ้ง
วันที่ 10 กุมภาพันธ์ 2566 เมื่อเวลา 14.00 น. นายสมศักดิ์ เทพสุทิน รัฐมนตรีว่าการกระทรวงยุติธรรม ร่วมกับนายวิชัย ไชยมงคล เลขาธิการ ป.ป.ส. และผู้บริหาร ป.ป.ส. แถลงข่าวการทดสอบระบบแจ้งเบาะแสยาเสพติด ผ่านระบบ Blockchain ที่สำนักงาน ป.ป.ส.
นายวิชัย กล่าวรายงานว่า ระบบแจ้งเบาะแสยาเสพติด แบบไม่เปิดเผยตัวตน หรือ ระบบบล็อคเชน ได้ถูกพัฒนามาเพื่อเป็นทางเลือกให้กับผู้ที่ต้องการแจ้งเบาะแสยาเสพติด แต่ไม่อยากเปิดเผยตัวตน เนื่องจากกังวลในเรื่องความปลอดภัย ก็สามารถมาใช้ระบบใหม่นี้ได้ ซึ่งจะมีชั้นความลับที่สูงมาก โดยระบบบล็อคเชน ประชาชนสามารถเข้าไปแจ้งเบาะแสได้ที่เว็บไซต์ของสำนักงาน ป.ป.ส. รวมถึงคิวอาร์โค้ด ซึ่งใช้ได้ทั้งคอมพิวเตอร์ และโทรศัพท์มือถือ โดยในระบบนี้ จะให้ประชาชนแจ้งรายละเอียดข้อมูลของผู้ค้ายาเสพติด ทั้งสถานที่กระทำผิด ข้อมูลบุคคล ประเภททรัพย์สิน รูปถ่าย และวอลเล็ทแอดเดรสของผู้แจ้งเบาะแส ซึ่งจะไม่สามารถยืนยันตัวตนคนแจ้งเบาะแสได้ และเมื่อข้อมูลแจ้งเบาะแส สามารถนำไปสู่การยึดทรัพย์เข้ากองทุนยาเสพติดได้ ผู้แจ้งจะได้รางวัลนำจับ 5% ผ่านวอลเล็ทแอดเดรส ที่แจ้งไว้ โดยสามารถนำสกุลเงินดิจิทัล ไปซื้อขายในตลาดได้ทันที
โดยนายสมศักดิ์ กล่าวว่า วันนี้เป็นการเริ่มต้น ระบบให้ความปลอดภัยกับผู้แจ้งเบาะแสยาเสพติด เพราะที่ผ่านมา มีคนแจ้งเบาะแสผ่านสายด่วน 1386 น้อยมาก ซึ่งประเทศไทย มีกว่า 8 หมื่นหมู่บ้าน แต่มีคนแจ้งมาเพียง 16,000 ครั้งเท่านั้น โดยไม่สอดคล้องกับที่ในสภาฯอภิปรายบ่อยครั้งว่า มียาเสพติดทุกหย่อมหญ้า แต่ทำไมมีคนแจ้งมาน้อยมาก ซึ่งตนก็มาคิดทบทวนว่า อาจจะมีปัจจัยอื่นด้วย อย่างการกลัวความไม่ปลอดภัย เพราะจากการลงพื้นที่ต่างๆ ตนมักจะได้รับเสียงสะท้อนว่า ที่ไม่กล้าแจ้งเบาะแส เพราะกลัวผู้ค้ายารู้ตัว และกลับมาทำร้าย
นายสมศักดิ์ กล่าวต่อว่า เมื่อรู้ปัญหา จึงศึกษาเทคโนโลยี เพื่อให้ผู้แจ้งเบาะแส มีความปลอดภัย ไม่มีใครรู้ตัวตน ซึ่งระบบนี้ จะมีเพียงเลขาธิการ ป.ป.ส.เท่านั้น ที่สามารถเปิดดูข้อมูลได้ โดยการศึกษาระบบบล็อคเชน ก็มาจากการเอาหนามยองเอาหนามบ่ง เพราะผู้ค้ายาเสพติด ได้ใช้ระบบบล็อคเชน ในการจ่ายเงินเป็นสกุลเงินดิจิทัล เนื่องจากไม่สามารถตรวจสอบได้ เราจึงมีการใช้ระบบแบบเดียวกัน ให้ผู้แจ้งเบาะแสยาเสพติด เข้ามาชี้เบาะแสและรับรางวัลนำจับเป็นสกุลเงินดิจิทัลเหมือนกัน
“เราใช้เวลากว่า 7 สัปดาห์ ในการศึกษาร่วมกับสถาบันเทคโนโลยีพระจอมเกล้าเจ้าคุณทหารลาดกระบัง ซึ่งใช้งบไปเพียง 9 แสนบาท ก็สามารถพัฒนาระบบจนสามารถเริ่มใช้ได้แล้ว โดยผมเชื่อว่า ถ้าแจ้งแล้วเป็นความลับแบบนี้ จะมีคนแจ้งมาขึ้น เพราะไม่มีความอันตรายแล้ว ซึ่งจะทำให้เราสามารถเข้าถึงทรัพย์สินของผู้ค้ายาได้มากขึ้น ดังนั้น นี่จึงถือเป็นจุดเริ่มต้น ที่ดึงทุกภาคส่วนเข้ามาร่วมปราบปรามยาเสพติด ผมมั่นใจว่า กระแสตอบรับจะดีมาก เพราะช่วยแก้ปัญหาข้อมูลผู้แจ้งหลุดไปถึงผู้ค้ายาได้อย่างสิ้นเชิง และเมื่อใช้ไปสักระยะ ก็จะต้องมีการปรับเพื่อให้ใช้งานได้ง่ายมากยิ่งขึ้น ซึ่งผมยังมีเวลาอีกเดือนกว่า ก็อยากจะทำเรื่องนี้ให้สมบูรณ์ เป็นเครื่องมือสำคัญในการปราบปรามยาเสพติดแบบเชิงรุก” รมว.ยุติธรรม กล่าว
วันศุกร์ที่ 10 กุมภาพันธ์ 2566
นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความคืบหน้าการพัฒนาโครงข่ายคมนาคม
เพื่อเพิ่มศักยภาพด้านการเดินทางและการขนส่งในพื้นที่จังหวัดราชบุรี
นายศักดิ์สยาม ชิดชอบ รัฐมนตรีว่าการกระทรวงคมนาคม ลงพื้นที่ติดตามความคืบหน้าการพัฒนาโครงข่ายคมนาคมในพื้นที่จังหวัดราชบุรี และพบปะประชาชน เพื่อรับฟังความคิดเห็นและความต้องการเกี่ยวกับการพัฒนาเส้นทางคมนาคมขนส่ง พร้อมด้วย นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก นายสราวุธ ทรงศิวิไล อธิบดีกรมทางหลวง นายอภิรัฐ ไชยวงศ์น้อย อธิบดีกรมทางหลวงชนบท นายพิเชฐ คุณาธรรมรักษ์ อธิบดีกรมการขนส่งทางราง ร่วมลงพื้นที่ โดยมี หัวหน้าส่วนราชการในพื้นที่ ผู้นำท้องถิ่น ผู้แทนภาคเอกชน และประชาชนในพื้นที่ให้การต้อนรับ เมื่อวันที่ 10 กุมภาพันธ์ 2566 ณ สำนักงานเทศบาลตำบลด่านทับตะโก อำเภอจอมบึง จังหวัดราชบุรี
นายศักดิ์สยาม ชิดชอบ กล่าวว่า ตามนโยบายของรัฐบาลภายใต้การนำของ พลเอก ประยุทธ์ จันทร์โอชา นายกรัฐมนตรี ในการเร่งรัดพัฒนาโครงสร้างพื้นฐานด้านคมนาคมขนส่งให้ครอบคลุมทั่วถึงทุกพื้นที่ สนับสนุนการพัฒนาเศรษฐกิจในพื้นที่และเศรษฐกิจของประเทศอย่างยั่งยืน โดยการลงพื้นที่จังหวัดราชบุรีครั้งนี้กระทรวงคมนาคม ได้ติดตามความคืบหน้าของโครงการสำคัญต่าง ๆ ของหน่วยงานในสังกัด และตรวจพื้นที่โครงการขอรับจัดสรรงบประมาณการก่อสร้าง ประจำปี 2566 ซึ่งอยู่ระหว่างดำเนินการ เพื่อเพิ่มประสิทธิภาพโครงข่ายการคมนาคมขนส่ง พร้อมทั้งเตรียมจัดงบประมาณเพิ่มเติมในปี 2567 ในการพัฒนาโครงข่ายทางหลวงหมายเลข 3087 สายราชบุรี - แก้มอ้น กม.15+525 ถึง กม. 22+500, กม. 31+500 ถึง กม. 44+500, กม. 47+240 ถึง กม. 54+940 ซึ่งเป็นเส้นทางหลักสู่แหล่งท่องเที่ยวสำคัญ เชื่อมต่อระหว่างอำเภอจอมบึง อำเภอสวนผึ้ง จังหวัดราชบุรี และ อำเภอท่ามะกา จังหวัดกาญจนบุรี พร้อมทั้งก่อสร้างจุดรอพักขึ้นรถโดยสาร ปรับปรุงระบบระบายน้ำ ไฟฟ้าแสงสว่างและติดตั้งอุปกรณ์อำนวยความปลอดภัยให้กับประชาชนผู้ใช้ทาง ซึ่งเมื่อโครงการแล้วเสร็จจะทำให้เส้นทางดังกล่าวมีความสะดวก คล่องตัว เพิ่มศักยภาพให้กับภาคเกษตรกรในการขนส่งสินค้าผลผลิต สนับสนุนการเดินทางท่องเที่ยว ส่งเสริมเศรษฐกิจในพื้นที่จังหวัดราชบุรีและจังหวัดใกล้เคียง
วันศุกร์ที่ 10 กุมภาพันธ์ 2566
รองปลัดกระทรวงเกษตรและสหกรณ์เข้าร่วมงานสัมมนา “สานพลังยกระดับการขับเคลื่อนการบริหารจัดการที่ดิน”
รองปลัดกระทรวงเกษตรและสหกรณ์เข้าร่วมงานสัมมนา “สานพลังยกระดับการขับเคลื่อนการบริหารจัดการที่ดิน”
วันศุกร์ที่ 10 กุมภาพันธ์ 2566 เวลา 09.00 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เป็นผู้แทนรัฐมนตรีว่าการกระทรวงเกษตรและสหกรณ์ เข้าร่วมงานสัมมนา “สานพลังยกระดับการขับเคลื่อนการบริหารจัดการที่ดิน” ณ ห้องประชุมแกรนด์ ไดมอนด์ บอลรูม ศูนย์แสดงสินค้าและการประชุม อิมแพ็ค เมืองทองธานี โดยมีรองนายกรัฐมนตรี (พลเอก ประวิตร วงษ์สุวรรณ) เป็นประธานในพิธีเปิดการสัมมนาฯ และกล่าวปาฐกถา “นโยบายรัฐบาลในการบริหารจัดการ ที่ดินและทรัพยากรดินของประเทศไทยในอนาคต”
การสัมมนาดังกล่าว เพื่อร่วมรับฟังการเผยแพร่ประชาสัมพันธ์ผลการดำเนินงานของสำนักงานคณะกรรมการนโยบายที่ดินแห่งชาติ และร่วมรับฟังการเสวนา หัวข้อ การปรับปรุงแผนที่ “One map” เทคโนโลยี “ศูนย์ข้อมูลด้านที่ดินและทรัพยากรดินของประเทศไทย” และการบริหารจัดการที่ดิน “แนวทางการสร้างมูลค่าที่ดิน”
วันศุกร์ที่ 10 กุมภาพันธ์ 2566
09/02/2566
พ่อเมืองกาฬสินธุ์ เปิดงานสืบสานประเพณีบุญคูณลานสู่ขวัญข้าว ประจำปี 2566 สืบสานวัฒนธรรมประเพณีอันดีงามและขับเคลื่อนการท่องเที่ยววิถีไทย เสริมสร้างความเข้มแข็งของชุมชนอย่างยั่งยืน
พ่อเมืองกาฬสินธุ์ เปิดงานสืบสานประเพณีบุญคูณลานสู่ขวัญข้าว ประจำปี 2566 สืบสานวัฒนธรรมประเพณีอันดีงามและขับเคลื่อนการท่องเที่ยววิถีไทย เสริมสร้างความเข้มแข็งของชุมชนอย่างยั่งยืน
วันนี้ (9 ก.พ. 66) นายศุภศิษย์ กอเจริญยศ ผู้ว่าราชการจังหวัดกาฬสินธุ์ เปิดเผยว่า จังหวัดกาฬสินธุ์ได้จัดพิธีเปิดงานสืบสานประเพณีบุญคูณลานสู่ขวัญข้าว ประจำปี 2566 ณ วัดเศวตวันวนาราม บ้านโนนสำราย หมู่ที่ 1 ตำบลเหนือ อำเภอเมืองกาฬสินธุ์ จังหวัดกาฬสินธุ์ เพื่อส่งเสริมวัฒนธรรมอันดีงามและขับเคลื่อนเศรษฐกิจของจังหวัดกาฬสินธุ์ โดยมี นายปราชญา อุ่นเพชรวรากร รองผู้ว่าราชการจังหวัดกาฬสินธุ์ นางเฉลิมขวัญ หล่อตระกูล นายกองค์การบริหารส่วนจังหวัดกาฬสินธุ์ หัวหน้าส่วนราชการ และประชาชนชาวกาฬสินธุ์ ร่วมในงานจำนวนมาก
นายศุภศิษย์ กอเจริญยศ ผู้ว่าราชการจังหวัดกาฬสินธุ์ กล่าวว่า งานประเพณีบุญคูณลานสู่ขวัญข้าว ปราสาทรวงข้าว ของจังหวัดกาฬสินธุ์ เป็นงานประเพณีที่จัดขึ้นในระหว่างวันที่ 9 - 12 เดือนกุมภาพันธ์ของทุกปี เพื่อเป็นการส่งเสริมการมีส่วนร่วมจากทุกภาคส่วน ในการอนุรักษ์ ฟื้นฟู สืบสาน ศิลปวัฒนธรรม ประเพณีอันดีงามของท้องถิ่น และเป็นการสร้างจิตสำนึกให้กับประชาชนจังหวัดกาฬสินธุ์เห็นถึงความสำคัญของศิลปะ วัฒนธรรม ประเพณี และภูมิปัญญาท้องถิ่น ตลอดจนเป็นการส่งเสริมการท่องเที่ยววิถีไทยในพื้นที่ ซึ่งงานปราสาทรวงข้าวได้ถูกบรรจุไว้ในปฏิทินการท่องเที่ยวของการท่องเที่ยวแห่งประเทศไทยในช่วงเดือนกุมภาพันธ์ของทุกปีและได้รับความสนใจจากนักท่องเที่ยวที่แวะเวียนเข้ามาเที่ยวชมความงดงามของปราสาทรวงข้าวมากมาย ถือเป็นความภาคภูมิใจของชาวตำบลเหนือ และพี่น้องประชาชนจังหวัดกาฬสินธุ์เป็นอย่างยิ่ง
“การจัดงานในครั้งนี้ได้รับความร่วมมือจากทุกภาคส่วน ทั้งหน่วยงานภาครัฐและภาคเอกชน ต้องขอขอบคุณองค์กรปกครองส่วนท้องถิ่น และโดยเฉพาะอย่างยิ่งชาวบ้านทุกคนทุกหมู่บ้าน ที่พร้อมใจช่วยกันจัดงานสืบสานประเพณีบุญคูณลานสู่ขวัญข้าวในปีนี้ ด้วยการนำรวงข้าวของแต่ละบ้านมาประดับตกแต่งก่อสร้างเป็นปราสาทรวงข้าวด้วยศิลปะอีสานแขนงต่างๆ จนกลายเป็นปราสาทรวงข้าวที่วิจิตรสวยงาม โดยใช้สถานที่วัดเศวตวันวนาราม ซึ่งวัดเปรียบเสมือนเป็นจุดศูนย์กลางของการยึดเหนี่ยวจิตใจของประชาชนชาวไทย ซึ่งในการประดับตกแต่งนั้นใช้ระยะเวลาการประกอบสร้าง มากกว่า 3 เดือน เป็นการสืบสานประเพณีตามฮีตสิบสอง คองสิบสี่ แสดงให้เห็นถึงความรักความสามัคคีของพี่น้องประชาชนชาวกาฬสินธุ์ เป็นประเพณีวัฒนธรรมอันดีงามที่ควรค่าแก่การอนุรักษ์และส่งเสริมให้อยู่คู่กับคนไทยและจังหวัดกาฬสินธุ์ต่อไป” นายศุภศิษย์ กอเจริญยศ ผู้ว่าราชการจังหวัดกาฬสินธุ์ กล่าว
นายศุภศิษย์ กอเจริญยศ ผู้ว่าราชการจังหวัดกาฬสินธุ์ กล่าวเพิ่มเติมว่า การจัดงานสืบสานประเพณีบุญคูณลานสู่ขวัญข้าว นอกจากจะเป็นส่งเสริมด้านการท่องเที่ยวของจังหวัดกาฬสินธุ์และประเทศไทยแล้ว ประชาชนที่มาร่วมงานต่างพร้อมใจกันสวมใส่ผ้าไทย ชุดตามอัตลักษณ์ของพื้นถิ่นของจังหวัดกาฬสินธุ์ อันเป็นการน้อมนำพระดำริของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา “ผ้าไทยใส่ให้สนุก” ในการขับเคลื่อนการพัฒนาต่อยอดภูมิปัญญาผ้าไทยที่เป็นมรดกของชาติ เพื่อส่งเสริมให้คนในชาติ ในท้องถิ่น ได้เกิดความรักและภาคภูมิใจในงานหัตถศิลป์ของไทย ชุมชนพึ่งตนเองได้ เป็นการสร้างอาชีพ สร้างงาน สร้างรายได้ เสริมสร้างความเข้มแข็งของเศรษฐกิจฐานรากให้มั่นคง ส่งผลให้เศรษฐกิจของประเทศไทยมีความเข้มแข็งอย่างยั่งยืน
วันศุกร์ที่ 10 กุมภาพันธ์ 2566
10/02/2566
โฆษกรัฐบาลเผย นายกฯ ให้ความสำคัญ ตลาดแรงงานไทยขยายตัวขึ้นตามขนาดของเศรษฐกิจ เชื่อมั่นการพัฒนาแพลตฟอร์มดิจิทัลจะส่งเสริมความมั่นคงทางการงานให้ประชาชนไทยได้อีกทางหนึ่ง
โฆษกรัฐบาลเผย นายกฯ ให้ความสำคัญ ตลาดแรงงานไทยขยายตัวขึ้นตามขนาดของเศรษฐกิจ เชื่อมั่นการพัฒนาแพลตฟอร์มดิจิทัลจะส่งเสริมความมั่นคงทางการงานให้ประชาชนไทยได้อีกทางหนึ่ง
วันที่ 10 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า ด้วยนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในการยกระดับ พัฒนาและเสริมสร้างศักยภาพเยาวชน และแรงงานไทย ที่ถือเป็นทรัพยากรมนุษย์ที่สำคัญของประเทศ
โฆษกประจำสำนักนายกรัฐมนตรีกล่าวว่า กระทรวงแรงงานได้ผลักดันพัฒนาแพลตฟอร์ม “ไทยมีงานทำ” เพื่อเตรียมความพร้อม และส่งเสริมการเข้าสู่ตลาดแรงงานของนักเรียน นักศึกษา เพื่อ สร้างความมั่นคงด้านอาชีพ รายได้ พัฒนาคุณภาพชีวิตที่ดี และเพิ่มขีดความสามารถในการแข่งขันของประเทศ
โฆษกประจำสำนักนายกรัฐมนตรี กล่าวเพิ่มเติมว่า เพื่อให้เป็นไปตามแนวทางนโยบายของรัฐบาล กระทรวงแรงงาน ได้จัดทำฐานข้อมูล (Big data) ในการรวบรวมข้อมูลอย่างรอบด้าน เพื่อให้สามารถใช้บริการเพื่อค้นหาตำแหน่งงาน ทั้งจากภาครัฐ งานทั่วไป และจากบริษัทจัดหางาน ที่ตรงกับความต้องการ ความรู้ ความสามารถ โดยสำนักงานคณะกรรมการการอาชีวศึกษา ได้จัดการอบรมการใช้งานแพลตฟอร์ม ‘ไทยมีงานทำ’ ให้สถานศึกษาภาครัฐ และเอกชนในสังกัดกว่า 900 แห่ง เพื่อให้ทราบช่องทางการใช้บริการจัดหางาน และเพิ่มโอกาสในการเข้าถึงตำแหน่งงาน ซึ่งในแพลตฟอร์ม ‘ไทยมีงานทำ’ ได้รวบรวมข้อมูลที่เป็นประโยชน์ ทั้งตำแหน่งงาน รวมไปถึงข้อมูลของตำแหน่งงาน ไม่ว่าจะเป็น อัตราค่าจ้าง สถานที่ทำงาน คุณสมบัติเฉพาะตำแหน่ง เพื่อประกอบการตัดสินใจ นอกจากนี้ยังสามารถใช้แพลตฟอร์มเพื่อค้นหาหลักสูตรการฝึกอบรม ในการเพิ่มพูนทักษะการประกอบอาชีพได้ โดยไม่เสียค่าใช้จ่าย
"นายกรัฐมนตรี ตระหนักถึงความสำคัญของตลาดแรงงานไทยที่ขยายตัวขึ้นตามขนาดของเศรษฐกิจ การพัฒนาแพลตฟอร์มนี้จะช่วยอำนวยความสะดวกให้กับทั้งผู้จ้างงาน และผู้ที่ต้องการหางาน ส่งเสริมความมั่นคงทางการงานให้กับคนไทย รวมทั้งยังจะช่วยส่งเสริมให้นักเรียนนักศึกษา เข้าสู่ตลาดแรงงาน โดยที่มีงานรองรับ พัฒนาศักยภาพ ให้มีความรู้ ความสามารถ สอดคล้องกับการเปลี่ยนแปลงของเทคโนโลยีและความต้องการของตลาดแรงงาน ลดปัญหาการขาดแคลนแรงงาน ทั้งด้านปริมาณและคุณภาพ รองรับการขยายตัวของเศรษฐกิจในอนาคต และการพัฒนาประเทศ " นายอนุชาฯกล่าว
ทั้งนี้ ประชาชนผู้สนใจสามารถเข้าไปตรวจสอบข้อมูลได้ที่ https://smartjob.doe.go.th/
วันศุกร์ที่ 10 กุมภาพันธ์ 2566
กรมเจ้าท่า บูรณาการเตรียมพร้อมจัดมหกรรม PATTAYA MUSIC FESTIVAL 2023
...
กรมเจ้าท่า บูรณาการเตรียมพร้อมจัดมหกรรม PATTAYA MUSIC FESTIVAL 2023 ย้ำทางน้ำต้องปลอดภัย ไม่ทำลายพื้นที่ชายหาด
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า กำกับ ดูแล และอำนวยความสะดวกความปลอดภัยทางน้ำ ทั้งในส่วนกลางและส่วนภูมิภาค
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้สำนักงานเจ้าท่าภูมิภาคสาขาพัทยา เข้าร่วมประชุม Pattaya music festival 2023 โดยนายเอกราช คันธโร ผู้อำนวยการสำนักงานเจ้าท่าภูมิภาคสาขาพัทยา มอบหมายให้ งานตรวจการขนส่งทางน้ำ โดยนายมนัส คชรัตน์ เจ้าพนักงานขนส่งปฏิบัติงาน พร้อมเจ้าหน้าที่ชุดงานตรวจการ เข้าร่วมประชุมฯ ณ ห้องประชุมทัพพระยา ศาลาว่าการเมืองพัทยา ในการเตรียมความพร้อมการจัดงานมหกรรม (Pattaya music festival 2023) โดยมีประเด็นและเนื้อหาการประชุมการจัดงานแบ่งออกเป็น 4 สัปดาห์ ดังนี้
1.สัปดาห์ที่ 1 วันที่ 3 - 5 มีนาคม 2566 จำนวน 3 เวที ณ ชายหาดพัทยาเหนือ
2.สัปดาห์ที่ 2 วันที่ 10 -11 มีนาคม 2566 จำนวน 1 เวที ณ ชายหาดจอมเทียน (ตรงข้าม รร.เดอะนาว)
3.สัปดาห์ที่ 3 วันที่ 17-18 มีนาคม 2566 ณ ชายหาดพัทยาเหนือ และวันที่ 18 มีนาคม 2566 จำนวน 1 เวที ณ หาดแสม พื้นที่เกาะล้าน
4.สัปดาห์ที่ 4 วันที่ 25-26 มีนาคม 2566 จำนวน 1 เวที ณ ชายหาดพัทยาเหนือ
ทั้งนี้ ในส่วนประเด็นที่เกี่ยวข้องของกรมเจ้าท่า ได้มีการเน้นย้ำในที่ประชุมฯ ให้มีความพร้อมด้านการจัดการความปลอดภัยทางน้ำและการกวดขันบริเวณพื้นที่เสี่ยงให้มีความปลอดภัย ไม่ให้เกิดอุบัติเหตุทางน้ำ รวมถึงการดูแลรักษาความสะอาดชายหาดในพื้นที่ ต้องทำให้ชายหาดกลับคืนสู่สภาพเป็นปกติ เนื่องจากเป็นพื้นที่สาธารณะประชาชนจะได้ใช้ประโยชน์ร่วมกันต่อไป
วันศุกร์ที่ 17 กุมภาพันธ์ 2566
สธ.ดูแลคนไทยกลับจากเหตุแผ่นดินไหว “ตุรกี” 36 ราย เผยสุขภาพยังแข็งแรงดี ประสานส่งกลับภูมิลำเนา
กระทรวงสาธารณสุข ดูแลคนไทยกลับจากเหตุการณ์แผนดินไหวใน “ตุรกี” จำนวน 36 คน นำส่ง รพ.ภูมิพล 1 คน ที่เหลือจัดเข้าพักชั่วคราวใน Quarantine Center สถาบันบำราศนราดูร ระหว่างรอกลับภูมิลำเนา เผยผลตรวจสุขภาพยังแข็งแรงดี มีอาการตกใจเล็กน้อย
กระทรวงสาธารณสุข ดูแลคนไทยกลับจากเหตุการณ์แผนดินไหวใน “ตุรกี” จำนวน36 คน นำส่ง รพ.ภูมิพล1 คน ที่เหลือจัดเข้าพักชั่วคราวใน Quarantine Center สถาบันบำราศนราดูร ระหว่างรอกลับภูมิลำเนา เผยผลตรวจสุขภาพยังแข็งแรงดี มีอาการตกใจเล็กน้อย ประสานคมนาคมจัดรถรับส่ง ส่วนภารกิจทีม USAR เสร็จสิ้นแล้ว ยินดีสนับสนุนยา เวชภัณฑ์และทีมแพทย์
วันนี้ (17 กุมภาพันธ์ 2566) ที่อาคาร Quarantine Center สถาบันบำราศนราดูร จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข พร้อมด้วย นพ.ธเรศ กรัษนัยรวิวงค์ อธิบดีกรมควบคุมโรค ได้ให้การต้อนรับและมอบถุงยาสามัญจำเป็นแก่คนไทยที่ประสบภัยจากเหตุแผ่นดินไหวประเทศตุรกี ซึ่งเดินทางกลับมาถึงประเทศไทยด้วยเครื่องบินของกองทัพ เมื่อคืนวันที่ 16 กุมภาพันธ์ที่ผ่านมา โดยได้รับการตรวจสุขภาพและเข้าพักค้างคืนที่อาคาร Quarantine Center เป็นการชั่วคราว
นพ.โอภาสกล่าวว่า รัฐบาลและนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มอบหมายให้กระทรวงสาธารณสุข ร่วมกับหน่วยงานต่างๆ ติดตามตรวจสอบเหตุการณ์เพื่อให้การช่วยเหลือ พบว่ามีผู้เสียชีวิต1 ราย ได้ประสานนำร่างกลับ ส่วนผู้ได้รับบาดเจ็บมีจำนวนเล็กน้อย ได้ดำเนินการ 3 ส่วน คือ การจัดส่งทีมค้นหากู้ภัย (USAR) ซึ่งมีบุคลากรทางการแพทย์ 3 คนจากกระทรวงสาธารณสุขเข้าร่วม ขณะนี้ภารกิจกู้ภัยน่าจะเสร็จสิ้นแล้ว, การจัดส่งยาและเวชภัณฑ์สนับสนุน เนื่องจากเหตุภัยพิบัติขนาดใหญ่จะมีปัญหาเรื่องที่อยู่อาศัย ประกอบกับอากาศหนาวเย็น จึงมีโอกาสเกิดโรคระบาดได้ง่าย ทั้งโรคติดต่อทางเดินหายใจ โรคติดต่อทางเดินอาหารและน้ำ รวมถึงมีการเตรียมทีมแพทย์ไปดูแลผู้ป่วยหากได้รับการประสานร้องขอจากตุรกี และการนำคนไทยที่ประสบภัยกลับประเทศ ซึ่งทันทีที่เดินทางมาถึง กระทรวงสาธารณสุขได้นำมาเข้าพักยังอาคาร Quarantine Center พร้อมตรวจสุขภาพร่างกายและดูแลด้านจิตใจ
“วันนี้ได้รับมอบหมายจากนายอนุทิน ให้มาดูแลต้อนรับคนไทยที่กลับจากตุรกี เบื้องต้นเดินทางกลับมาจำนวน36 ราย มีอาการปวดหลัง 1 ราย นำส่งรักษาที่ รพ.ภูมิพลแล้ว ส่วนที่เหลือได้ตรวจร่างกายและตรวจสุขภาพ รวมถึงโรคโควิด 19 เบื้องต้นพบว่าทุกคนมีสุขภาพร่างกายแข็งแรง อาจจะมีตกใจอยู่บ้าง แต่สามารถเดินทางกลับภูมิลำเนาได้” นพ.โอภาสกล่าว
ด้าน นพ.ธเรศ กล่าวว่า กรมควบคุมโรคได้จัดเตรียมอาคารQuarantine Center สถาบันบำราศนราดูร ไว้ดูแลคนไทยที่เดินทางกลับจากตุรกี เป็นที่พักชั่วคราวระหว่างรอเดินทางกลับภูมิลำเนาโดยไม่มีค่าใช้จ่าย โดยจัดไว้จำนวน 60 ห้อง และประสานการสนับสนุนอาหารจากครัวการบินไทยที่ได้รับรองฮาลาล พร้อมให้กำลังใจ ดูแลตรวจสุขภาพร่างกายและสุขภาพจิต ซึ่งวันนี้ทุกคนพร้อมเดินทางกลับภูมิลำเนา โดยมีญาติทยอยเดินทางมารับ และบางส่วนขึ้นรถที่กระทรวงคมนาคมจัดไว้ไปส่งตามจุดต่างๆ เพื่อเดินทางกลับภูมิลำเนา ทั้งชุมทางบางซื่อ นครชัยแอร์ และสถานีขนส่งหมอชิต โดยเหลือเพียง 1 คนที่ยังอยู่ระหว่างติดต่อญาติมารับกลับ
************************************** 17 กุมภาพันธ์ 2566
วันศุกร์ที่ 17 กุมภาพันธ์ 2566
กรมเจ้าท่า เร่งขุดลอกเพื่อดูแลประชาชน
...
กรมเจ้าท่า เร่งขุดลอก เพื่อดูแลประชาชนตามนโยบายคมนาคม
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดำเนินการขุดลอก พัฒนาและบำรุงรักษาร่องน้ำทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ ส่งเสริมอาชีพประมงและการท่องเที่ยว
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า (ด้านปฏิบัติการ) ควบคุม กำกับ สำนักพัฒนาและบำรุงรักษาทางน้ำ ให้เป็นไปตามนโยบายและแผนงาน เพื่อช่วยเหลือประชาชน โดยมีความคืบหน้าผลการดำเนินงานของสำนักงานพัฒนาและบำรุงรักษาทางน้ำที่ 3 และสำนักงานพัฒนาและบำรุงรักษาทางน้ำที่ 4 ดังนี้
สำนักงานพัฒนาและบำรุงรักษาทางน้ำที่ 3 ได้เปิดหน่วยปฏิบัติงานขุดลอกร่องน้ำคลองย่านซื่อ ต.ขอนคลาน อ.ทุ่งหว้า จ.สตูล โดยใช้เรือเจ้าท่า ข.5 และเรือเจ้าท่า 25 เพื่อแก้ไขปัญหาความเดือดร้อนให้กับผู้ใช้ร่องน้ำทางเรือเดินเนื่องจากไม่สามารถนำเรือเข้า - ออกร่องน้ำได้ตลอดเวลา ขุดลอกจาก กม.-0+650 ถึง กม. -2+150 รวมระยะทาง 1,500 เมตร ความกว้างก้นร่อง 40 เมตร ความลึก 1.90 เมตร (จากระดับน้ำลงต่ำสุด) ปริมาณวัสดุขุดลอก 150,838 ลบ.ม.ขณะนี้ดำเนินการได้ปริมาณขุดลอก 1,300 ลูกบาศก์เมตร รวมปริมาณสะสม 76,310 ลูกบาศก์เมตร คิดเป็นร้อยละ 52 ผลที่ได้จากการขุดลอกเรือสามารถเข้า - ออกร่องน้ำได้ตลอดเวลา เรือสามารถหลบคลื่นลมมรสุม ส่งเสริมอาชีพประมงและการท่องเที่ยวในพื้นที่และบริเวณใกล้เคียง - บำรุงรักษาร่องน้ำลดสิ่งกีดขวางเพิ่มพื้นที่ระบายน้ำ แก้ปัญหาอุทกภัยในพื้นที่ตำบลขอนคลาน ซึ่งโครงการดังกล่าวจะมีประชาชนได้รับประโยชน์จากการขุดลอกประมาณ 150 ครัวเรือน เรือขนาด 10 ตันกรอส เป็นเรือประมงพื้นบ้านแบบเพลาใบจักรยาว ประมาณ 120 ลำ สามารถเข้าออกร่องน้ำได้สะดวกและปลอดภัยช่วยส่งเสริมเศรษฐกิจชุมชนและการท่องเที่ยว
สำนักงานพัฒนาและบำรุงรักษาทางน้ำที่ 4 กรมเจ้าท่า จัดประชาสัมพันธ์ “รับฟังความคิดเห็นโครงการขุดลอก” บริเวณร่องน้ำคลองควายกลางและคลองควายใหญ่ อำเภอควนขนุน จังหวัดพัทลุง โดยมี ผู้ใหญ่บ้านหมู่ที่ 4 ตำบลทะเลน้อย ผู้แทนเขตห้ามล่าสัตว์ป่าทะเลน้อย และประชาชนผู้มีส่วนได้ส่วนเสีย เข้าร่วมรับฟังการประชาสัมพันธ์ และเปิดโอกาสให้ประชาชนได้สอบถามหรือข้อเสนอแนะต่างๆ พร้อมได้ชี้แจงอธิบาย ตอบข้อซักถามต่างๆ โดยประชาชนได้ร่วมตอบแบบสอบถาม และ พึงพอใจต่อโครงการ ร้อยละ 100 และได้ร่วมรณรงค์การ ลด ละ เลิก การใช้พลาสติก และรณรงค์ ไม่ทิ้งขยะลงใน แม่น้ำ ลำคลอง ทะเลสาบ และ ในที่สาธารณะต่างๆ ซึ่งโครงการดังกล่าวจะมีประชาชนได้รับประโยชน์จากการขุดลอกประมาณ 2,037 ครัวเรือน
เรือขนาด 10 ตันกรอส ประมาณ 150 ลำ สามารถเข้าออกร่องน้ำได้สะดวกและปลอดภัยช่วยส่งเสริมเศรษฐกิจชุมชนและการท่องเที่ยวอย่างยั่งยืน
วันศุกร์ที่ 17 กุมภาพันธ์ 2566
โฆษกรัฐบาลเผย นายกฯ ชื่นชม แพตตี้ นักกีฬาขี่ม้าหญิงไทยได้แชมป์รายการระดับนานาชาติ ที่การแข่งขัน Adequan Global Dressage Festival ประเทศสหรัฐฯ
โฆษกรัฐบาลเผย นายกฯ ชื่นชม แพตตี้ นักกีฬาขี่ม้าหญิงไทยได้แชมป์รายการระดับนานาชาติ ที่การแข่งขัน Adequan Global Dressage Festival ประเทศสหรัฐฯ
วันนี้ (17 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา ชื่นชมความสำเร็จ “แพตตี้” สุภจิต วรรธนะดิษฐ์ นักขี่ม้าหญิงไทย แข่งรายการ Adequan Global Dressage Festival ได้อันดับ 1
โฆษกประจำสำนักนายกรัฐมนตรีเปิดเผยว่า ในการแข่งรายการ Adequan Global Dressage Festival ที่เมือง Wellongton Florida ประเทศสหรัฐอเมริกา เมื่อวันที่ 9 - 12 กุมภาพันธ์ 2566 นักขี่ม้าดาวรุ่งหญิงไทย “แพตตี้” สุภจิต วรรธนะดิษฐ์ สร้างชื่อเสียงให้ประเทศไทย หลังขี่ม้าชื่อ Wall Street JV ในการแข่งขันประเภทศิลปการบังคับม้า ในคลาส อินเตอร์มีเดียทวันฟรีสไตส์มิวสิค CDI 1* ทำคะแนนได้ 70.79 % เปอร์เซ็นต์ ได้อันดับ 1 ทั้งนี้ถือเป็นชัยชนะที่สร้างเกียรติประวัติให้แก่ประเทศชาติ เนื่องจากเป็นครั้งแรกที่ไทยได้แชมป์ในรายการนี้ และเป็นนักกีฬาจากเอเชียคนเดียวที่ได้เข้าร่วมแข่งขันในครั้งนี้
ทั้งนี้ แพตตี้ อยู่ระหว่างการเก็บคะแนนสะสมจากการลงแข่งทัวร์นาเมนท์ระดับนานาชาติ เพื่อเข้าแข่งขันเอเชียนเกมส์ 2023 ที่ประเทศจีน ซึ่งตลอดปีที่ผ่านมา แพตตี้ ได้รับอันดับ 3 จากการแข่งขันศิลปการบังคับม้า รุ่นพรีเซนต์จอร์จ และ อินเตอร์วัน ที่ประเทศเยอรมนี และอันดับ 3 จากคลาสอินเตอร์วัน ฟรีสไตส์มิวสิค ที่ประเทศโปแลนด์
“นายกรัฐมนตรีชื่นชมความสำเร็จของแพตตี้ในครั้งนี้ เชื่อมั่นว่าแพตตี้จะเป็นนักกีฬาคนสำคัญอีกคนของทีมกีฬาไทย ขอบคุณที่นำชื่อเสียงมาสู่ประเทศไทย และขอให้ตั้งใจฝึกซ้อมเพื่ออนาคตในการแข่งขัน เพื่อกีฬาขี่ม้าไทย และสร้างชื่อเสียงประเทศไทย” นายอนุชาฯ กล่าว
วันศุกร์ที่ 17 กุมภาพันธ์ 2566
17/02/2566
“ธนกร” ลงพื้นที่ จ.ราชบุรี ส่งเสริมเศรษฐกิจฐานราก ชูท่องเที่ยวเชิงวัฒนธรรม แก้ปัญหาสถานการณ์น้ำ บูรณาการหน่วยงานเชิงรุก ตามแนวคิด นายกฯ ผลักดันให้เป็นเมืองเกษตรสีเขียว
“ธนกร” ลงพื้นที่ จ.ราชบุรี ส่งเสริมเศรษฐกิจฐานราก ชูท่องเที่ยวเชิงวัฒนธรรม แก้ปัญหาสถานการณ์น้ำ บูรณาการหน่วยงานเชิงรุก ตามแนวคิด นายกฯ ผลักดันให้เป็นเมืองเกษตรสีเขียว เศรษฐกิจเข้มแข็ง สังคมคุณภาพ
วันนี้ (17 ก.พ. 66) นายธนกร วังบุญคงชนะ รัฐมนตรีประจำสำนักนายกรัฐมนตรี ลงพื้นที่จังหวัดราชบุรี เพื่อตรวจราชการตามที่ได้รับมอบหมายจาก พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในการนี้ นายมานิต นพอมรบดี กรรมการผู้ช่วยรัฐมนตรี สำนักนายกรัฐมนตรี ร่วมด้วย
โดยช่วงเช้า เดินทางไปยังศาลากลาง จ.ราชบุรี เพื่อรับฟังรายงานสรุปจากส่วนราชการที่เกี่ยวข้อง โดยมีนายรณภพ เหลืองไพโรจน์ ผู้ว่าราชการจังหวัดราชบุรี กล่าวต้อนรับ โยธาธิการและผังเมืองราชบุรี รายงานสรุปโครงการพัฒนาพื้นที่ส่งเสริมการท่องเที่ยวทางน้ำเชิงประวัติศาสตร์และวัฒนธรรมและโครงการพัฒนาพื้นที่แหล่งท่องเที่ยวธรรมชาติชุมชนอย่างยั่งยืน “อุทยานหินเขางู”
รัฐมนตรีประจำสำนักนายกรัฐมนตรี ได้รับฟังปัญหาและแนวทางการบูรณาการร่วมกันจากทุกหน่วยงาน พร้อมมอบนโยบายการดำเนินการ พร้อมกล่าวว่า ทั้งสองโครงการจะสำเร็จได้ด้วยความร่วมมือและการบูรณาการจากหน่วยงานต่าง ๆ ในพื้นที่ และพร้อมที่จะเชื่อมประสานหน่วยงานเพื่อทำให้เกิดการขับเคลื่อนต่อไป
ทั้งนี้ รัฐบาลได้สนับสนุนงบประมาณที่บรรจุอยู่ในโครงการแล้ว หากมีความจำเป็นจะต้องใช้งบกลางในการดำเนินงาน จะเสนอนายกรัฐมนตรีเพื่อพิจารณาซึ่งรัฐบาลได้สนับสนุนงบประมาณพัฒนาจังหวัดราชบุรีอย่างต่อเนื่อง พร้อมย้ำว่าในการลงพื้นที่ตรวจเยี่ยมจังหวัดราชบุรีของนายกรัฐมนตรีที่ผ่านมา และการมาตรวจติดตามในครั้งนี้ ทำให้เกิดการพัฒนาที่ก้าวหน้าและน่าจะเป็นต้นแบบแก่จังหวัดอื่น ๆ ได้ นอกจากนี้ ขอชื่นชมผู้ว่าราชการจังหวัดราชบุรีและทุกภาคส่วนที่ช่วยกันพัฒนาจังหวัดอย่างเข้มแข็ง
จากนั้นได้เดินทางไปยังวัดช่องลม อ.เมือง จ.ราชบุรี เข้าสักการะหลวงพ่อแก่นจันทร์ และนมัสการเจ้าอาวาสวัดช่องลม ตรวจราชการโครงการพัฒนาพื้นที่เพื่อส่งเสริมการท่องเที่ยวทางน้ำเชิงประวัติศาสตร์และวัฒนธรรม ณ บริเวณริมเขื่อนวัดช่องลม ก่อนเดินทางไปยังเขื่อนรัฐประชาพัฒนา อ.เมือง จ.ราชบุรี เพื่อติดตามการดำเนินงานโครงการที่เกี่ยวข้องตามผลการประชุมระหว่างนายกรัฐมนตรีกับผู้ว่าราชการจังหวัด ผู้แทนภาคเอกชน และผู้บริหารท้องถิ่น เพื่อขับเคลื่อนการพัฒนากลุ่มจังหวัดภาคกลางตอนล่าง 1 (กาญจนบุรี ราชบุรี และสุพรรณบุรี)
ช่วงบ่าย รัฐมนตรีประจำสำนักนายรัฐมนตรีเดินทางไปยังอุทยานหินเขางู เทศบาลตำบลเขางู อ.เมือง จ.ราชบุรี เพื่อตรวจราชการและติดตามการดำเนินงานโครงการพัฒนาพื้นที่แหล่งท่องเที่ยวธรรมชาติชุมชนอย่างยั่งยืน “อุทยานหินเขางู” พร้อมทั้งพบปะผู้นำส่วนราชการ และในตอนท้ายได้ร่วมสรุปผลการตรวจราชการร่วมกัน ณ ห้องประชุม ชั้น 3 เทศบาลตำลลเขางู
“จากปี 2562 ที่ท่านนายกฯ ได้มาประชุม ครม.สัญจร ที่ จ.ราชบุรี หลาย ๆ โครงการมีความคืบหน้าไปอย่างมาก อาทิ โครงสร้างก่อสร้างสาธารณูปโภคพื้นฐาน ถนน สะพาน ระบบราง โครงการก่อสร้างระบบไฟฟ้าเคเบิลใต้ดิน โครงการส่งเสริมการท่องเที่ยวเชิงวัฒนธรรม เสียงตอบรับของคนในพื้นที่ขานรับ และรัฐบาลก็พร้อมที่จะสนับสนุนเพื่อให้จังหวัดราชบุรีมีการพัฒนาเพื่อให้เสริมศักยภาพยิ่งขึ้น ซึ่งต้องอาศัยการบูรณาการเชิงรุกทั้งภาคการเมือง ประชาชน และราชการ” นายธนกร กล่าว
วันศุกร์ที่ 17 กุมภาพันธ์ 2566
Deputy Govt. Spokesperson affirms PM’s denunciation over nepotism claim
Deputy Govt. Spokesperson affirms PM’s denunciation over nepotism claim
February 17, 2023, Deputy Government Spokesperson Tipanan Sirichana thanked the public for their interest in the 2-day Parliament’s general debate with no voting, according to Section 152 of the Constitution. Prime Minister and Defense Minister Gen. Prayut Chan-o-cha, together with members of the cabinet, took this opportunity to make clarification to wide-ranging issues raised at the session. The most important thing is that the Prime Minister firmly denied the act of nepotism, and emphasized that “Bad people must be legally punished”. There is no exception as everyone is under the same law.
The Deputy Government Spokesperson believes that the people who closely followed the general debate would recognize the Prime Minister’s leadership and earnest spirit. He also affirmed his commitment to continue advancing national reform in various areas. Five new bills related to the promotion of social justice have been published in the Royal Gazette, that is, 1) Recidivism in Sexual and Violent Offence Prevention Act, B.E. 2565; 2) Judicial Process Timeframe Act, B.E. 2565; 3) Regulatory Offences Act, B.E. 2565, which prescribes offences that could be settled if the wrongdoer agrees to pay a fine in the amount determined by the competent officials, but not exceeding the maximum criminal fines prescribed for such offenses; 4) Prevention and Suppression of Torture and Enforced Disappearance Act, B.E. 2565, to prevent human rights violation; and 5) Money Laundering Prevention and Suppression Act (No. 6), B.E. 2565 to include provision on protection of the victim's right to the predicate offence.
The Government, under the Prime Minister’s leadership, boasts various tangible accomplishments in national reform, which have been undertaken in parallel with economic development under Thailand 4.0 policy, to promote environmental responsibility in business operations.
วันศุกร์ที่ 17 กุมภาพันธ์ 2566
17/02/2566
ธ.ก.ส. จัดแคมเปญอุ่นใจ ได้ช้อป กับบัตรเดบิต ธ.ก.ส.
ธ.ก.ส. จัดแคมเปญอุ่นใจได้ช้อป สำหรับลูกค้าที่สมัครหรือเปลี่ยนบัตรทดแทนทุกประเภท เป็นบัตรเดบิต A-Green หรือ A-Smart แล้วแสกน QR Code ลงทะเบียนเข้าร่วมแคมเปญ ณ ธ.ก.ส. สาขาที่ทำธุรกรรม รับเลย ! บัตรของขวัญ Lotus’s มูลค่า 100 บาท จำนวน 1,700 รางวัล
ธนาคารเพื่อการเกษตรและสหกรณ์การเกษตร (ธ.ก.ส.) จัดแคมเปญอุ่นใจได้ช้อป สำหรับลูกค้าที่สมัครหรือเปลี่ยนบัตรทดแทนทุกประเภท เป็นบัตรเดบิต A-Green หรือ A-Smart แล้วแสกน QR Code ลงทะเบียนเข้าร่วมแคมเปญ ณ ธ.ก.ส. สาขาที่ทำธุรกรรม รับเลย ! บัตรของขวัญ Lotus’s มูลค่า 100 บาท จำนวน 1,700 รางวัล มูลค่ารวม 170,000 บาท (จำกัดสิทธิ์ 1 ท่านต่อ 1 รางวัล สำหรับ 1,700 ท่านแรก) โดย ธ.ก.ส. จะทำการตรวจสอบสิทธิ์และประกาศผลรายชื่อผู้ที่ได้รับรางวัลผ่านทาง www.baac.or.th หรือ Facebook page: ธกส บริการด้วยใจ และจัดส่งของรางวัลภายใน 30 วันหลังสิ้นสุดแคมเปญ ลงทะเบียนเข้าร่วมแคมเปญได้ตั้งแต่บัดนี้จนถึง 28 กุมภาพันธ์ 2566
วันศุกร์ที่ 17 กุมภาพันธ์ 2566
ก.เกษตรฯ ประชุมการจัดทำแผนแม่บทขับเคลื่อนการดำเนินงานพัฒนาเกษตรกรไปสู่ผู้ประกอบการ
ก.เกษตรฯ ประชุมการจัดทำแผนแม่บทขับเคลื่อนการดำเนินงานพัฒนาเกษตรกรไปสู่ผู้ประกอบการ
นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะกรรมการจัดทำแผนแม่บทขับเคลื่อนการดำเนินงานพัฒนาเกษตรกรไปสู่ผู้ประกอบการ ครั้งที่ 1/2566 ณ ห้องประชุม 134-135 กระทรวงเกษตรและสหกรณ์ โดยมีผู้แทนจากหน่วยงานในสังกัดกระทรวงเกษตรและสหกรณ์เข้าร่วมประชุม
การประชุมฯ ครั้งนี้ เป็นการรับทราบนโยบายการพัฒนาเกษตรกรสู่ประกอบการของกระทรวงเกษตรและสหกรณ์ และผลการดำเนินงานพัฒนาเกษตรกรสู่ผู้ประกอบการของหน่วยงานกระทรวงเกษตรและสหกรณ์ประจำปีงบประมาณ พ.ศ 2565 และร่วมกันพิจารณาในประเด็น 1) แนวทางการพัฒนาเกษตรกรสู่ผู้ประกอบการ 2) การจัดทำแผนแม่บทขับเคลื่อนการดำเนินงานพัฒนาเกษตรกรของผู้ประกอบการ และ 3) แผนการดำเนินงานพัฒนาเกษตรกรสู่ผู้ประกอบการของหน่วยงานกระทรวงเกษตรและสหกรณ์ประจำปีงบประมาณ พ.ศ. 2566
วันศุกร์ที่ 17 กุมภาพันธ์ 2566
17/02/2566
รมว.เฮ้ง สั่งรุกต่อเนื่องจับต่างชาติแย่งงานคนไทยพื้นที่ห้วยขวาง
รัฐมนตรีว่าการกระทรวงแรงงาน สั่งการกรมการจัดหางาน ลงพื้นที่ห้วยขวาง ตรวจสอบใบอนุญาตทำงานคนต่างชาติ  เตือนไม่มีใบอนุญาตทำงาน หรือทำงานนอกเหนือสิทธิ มีโทษทั้งนายจ้าง – ลูกจ้าง
วันที่ 16 กุมภาพันธ์ 2566นายสุชาติ ชมกลิ่น รัฐมนตรีว่าการกระทรวงแรงงานสั่งการกรมการจัดหางาน ลงพื้นที่ห้วยขวาง เพื่อตรวจสอบ ปราบปรามคนต่างชาติที่ลักลอบทำงานโดยผิดกฎหมายและคนต่างชาติที่ไม่ดำเนินการตามมติคณะรัฐมนตรีเมื่อวันที่ 5 กรกฎาคม 2565 ที่นายจ้างนำมาทำงานในสถานประกอบการ โดยมีนายสันติ นันตสุวรรณ รองอธิบดีกรมการจัดหางาน นำชุดอำนวยการฯ และเจ้าหน้าที่สำนักงานจัดหางานกรุงเทพมหานครพื้นที่ 10 ลงพื้นที่ตรวจสอบ
นายสันติ นันตสุวรรณ รองอธิบดีกรมการจัดหางานกล่าวว่า นายไพโรจน์ โชติกเสถียร อธิบดีกรมการจัดหางาน ได้มอบหมายตนลงพื้นที่ตรวจสอบการทำงานของแรงงานต่างชาติ ณ พื้นที่ห้วยขวาง เพื่อตรวจบังคับใช้กฎหมายกับคนต่างชาติที่ไม่มีใบอนุญาตทำงาน ทำงานนอกเหนือสิทธิ โดยเรื่องนี้สืบเนื่องจากที่พล.อ. ประยุทธ์ จันทร์โอชา นายกรัฐมนตรี มีข้อสั่งการให้กระทรวงแรงงานกวาดล้างแรงงานต่างชาติแย่งงานคนไทยอย่างเข้มงวด เพื่อมิให้กระทบต่อโอกาสการมีงานทำของคนไทย และส่งผลต่อความมั่นคงและระบบเศรษฐกิจของประเทศไทย ซึ่งจากการตรวจสอบสถานประกอบการ จำนวน 5 แห่ง/ราย พบสถานประกอบการกระทำความผิด 2 แห่ง คนต่างชาติกระทำความผิด รวมทั้งสิ้น 9 คน ประกอบด้วย กัมพูชา 3 คน เมียนมา 4 คน และบุคคลไม่มีสถานะทางทะเบียน 2 คน จึงได้ควบคุมตัวส่งพนักงานสอบสวน สน. ห้วยขวาง ดำเนินคดีข้อหาเป็นคนต่างด้าวทำงานโดยไม่มีใบอนุญาตทำงาน รวมทั้งร้องทุกข์กล่าวโทษดำเนินคดีนายจ้างจำนวน 2 แห่ง ข้อหารับคนต่างด้าวทำงาน โดยที่คนต่างด้าวไม่มีใบอนุญาตทำงาน ซึ่งตามพระราชกำหนดการบริหารจัดการการทำงานของคนต่างด้าว พ.ศ. 2560 และที่แก้ไขเพิ่มเติม คนต่างด้าวที่ทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทำงานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการที่รับคนต่างด้าวที่ไม่มีใบอนุญาตทำงานเข้าทำงาน หรือให้คนต่างด้าวทำงานนอกเหนือจากที่มีสิทธิ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทำผิดซ้ำต้องระวางโทษจำคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทำงานเป็นเวลา 3 ปี
“ทั้งนี้ ผู้ที่พบเห็นการจ้างคนต่างชาติทำงานโดยผิดกฎหมาย สามารถแจ้งเบาะแสหรือร้องทุกข์ได้ที่ กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงานชั้น 4 โทร. 023541729 หรือสำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน”รองอธิบดีกรมการจัดหางานกล่าว
วันศุกร์ที่ 17 กุมภาพันธ์ 2566
“ดีอีเอส” เร่งยกระดับไซเบอร์ซิเคียวริตี้ หลังพบแฮกเกอร์โจมตีเว็บไซต์ราชการกว่า 30 ล้าน URL
“ดีอีเอส” เร่งยกระดับไซเบอร์ซิเคียวริตี้ หลังพบแฮกเกอร์โจมตีเว็บไซต์ราชการกว่า 30 ล้าน URL
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวถึงผลการประชุมคณะกรรมการไซเบอร์ซีคิวริตี้พบในช่วงปีที่ผ่านมามีปัญหาภัยคุกคามทางไซเบอร์เกิดขึ้นกับหน่วยงานในประเทศไทยกว่า500รายการส่วนใหญ่เป็นการโจมตีในรูปแบบการแฮกเว็บไซต์ประมาณ2ใน3ของการโจมตีทั้งหมดซึ่งในจำนวนนี้พบว่าหน่วยงานการศึกษาตกเป็นเป้าหมายการโจมตีมากที่สุดรองลงมาหน่วยงานสาธารณสุขและองค์กรปกครองส่วนท้องถิ่นตามลำดับรวมทั้งยังพบหน่วยงานราชการทั้ง20กระทรวงโดนการแฮกเว็บไซต์และถูกโจมตีข้อมูลด้วยการฝังสคริปต์โฆษณาเว็บไซต์ การพนันออนไลน์มากถึง30ล้านURLเพื่อหวังผลการค้นหาผ่านGOOGLEด้วยKEYWORDที่เกี่ยวกับการพนันออนไลน์เชื่อมโยงกับเว็บไซต์ของหน่วยงานราชการต่างๆ
ทั้งนี้ทางสกมช.ได้นำเสนอมาตรการทั้งระยะสั้นและระยะยาวต่อคณะรัฐมนตรีในการเข้าไปแก้ปัญหาตรงจุดนี้ให้รวดเร็วยิ่งขึ้นรวมทั้งติดตามและสนับสนุนการแก้ไขปัญหาของกระทรวงต่างๆเพื่อทำให้สถิติการถูกโจมตีลดลงอย่างต่อเนื่องซึ่งจากการตรวจสอบในขณะนี้ยังไม่พบรายงานความเสียหายที่เกิดขึ้นจากการถูกโจมตีระบบไซเบอร์
นายชัยวุฒิยังกล่าวทิ้งท้ายและฝากเตือนประชาชนว่าขณะนี้มีกลุ่มอาชญากรรมทางไซเบอร์ทำการล่อลวงประชาชนด้วยกลวิธีต่างๆทั้งการสร้างเว็บไซต์ปลอม การเผยแพร่มัลแวร์แอปดูดเงินการส่งอีเมลด้วยการปลอมโดเมนผู้ส่งการส่งSMSปลอมแปลงผู้ส่งและใช้ไลน์Accountปลอมเป็นหน่วยงานรัฐหรือบริษัทเอกชนต่างๆ ซึ่งส่งผลกระทบทำให้ประชาชนเกิดความเสียหายจำนวนมากทางดีอีเอสโดยสกมช.ได้ทำการตรวจสอบการกระทำผิดและรวบรวมหลักฐานส่งให้ผู้ให้บริการที่เกี่ยวข้องเพื่อยุติการให้บริการโดเมนปิดให้บริการเว็บไซต์(take down) และปิดaccountไลน์ที่พบการกระทำทุจริตต่างๆได้ทั้งหมดตามที่ได้ตรวจพบหรือได้รับแจ้งจากหน่วยงานที่เกี่ยวข้อง
สำหรับประชาชนพบเห็นการหลอกลวงทั้งSMSหลอกลวงเว็บไซต์ปลอมหรือผู้ที่มีข้อมูลเว็บพนันออนไลน์สามารถแจ้งกับกระทรวงดิจิทัลฯได้ที่1212หรือhttps://facebook.com/DESMonitorเพจอาสาจับตาออนไลน์หรือแจ้งได้ที่[emailprotected]เพื่อปฏิบัติการสกัดกั้นอาชญากรทางไซเบอร์ต่อไป
___________________
วันศุกร์ที่ 17 กุมภาพันธ์ 2566
รมว.ดีอีเอส ร่วมงานสถาปนา 'กอ.รมน.' ครบรอบ 15 ปี
รมว.ดีอีเอส ร่วมงานสถาปนา 'กอ.รมน.' ครบรอบ 15 ปี
วันนี้(17ก.พ.66) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) ร่วมงานวันสถาปนากองอำนวยการรักษาความมั่นคงภายในราชอาณาจักร(กอ.รมน.)ครบรอบ15ปีโดยมีพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมในฐานะผู้อำนวยการรักษาความมั่นคงภายในราชอาณาจักร(ผอ.รมน.)เป็นประธานในพิธีณห้องอเนกประสงค์ชั้น1กองอำนวยการรักษาความมั่นคงภายในราชอาณาจักร(กอ.รมน.)สวนรื่นฤดีถนนนครราชสีมาเขตดุสิตกรุงเทพฯ
___________________
วันศุกร์ที่ 17 กุมภาพันธ์ 2566
รมว.ดีอีเอส เปิดงาน Thailand National Cyber Week 2023 ครั้งแรกในไทย
รมว.ดีอีเอส เปิดงาน Thailand National Cyber Week 2023 ครั้งแรกในไทย
วันนี้(17ก.พ.66) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดงาน“นิทรรศการสัปดาห์วิชาการด้านความมั่นคงปลอดภัยไซเบอร์2566” (Thailand National Cyber Week 2023)เพื่อขับเคลื่อนและสร้างความแข็งแกร่งด้านความมั่นคงปลอดภัยไซเบอร์ โดยมีพลอากาศตรีอมรชมเชยเลขาธิการคณะกรรมการการรักษาความมั่นคงปลอดภัยไซเบอร์แห่งชาติ(สกมช.)และพลตรีธีรวุฒิวิทยากรณ์รองเลขาธิการสกมช.ร่วมให้การต้อนรับกำหนดจัดขึ้นระหว่างวันที่17-18กุมภาพันธ์2566 จัดโดยสำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)ณสามย่านมิตรทาวน์ฮอลล์ชั้น5สามย่านมิตรทาวน์กรุงเทพฯ
___________________
วันศุกร์ที่ 17 กุมภาพันธ์ 2566
อนุทิน กำชับ อสม. เป็นกำลังเสริมบุคลากรสาธารณสุขช่วยดูแลผู้สูงอายุรับปีแห่งสุขภาพสูงวัยไทย
รองนายกรัฐมนตรีและรัฐมนตรีว่าการกระทรวงสาธารณสุข กำชับ อสม. อำเภอโชคชัย จังหวัดนครราชสีมา สนับสนุนบุคลากรสาธารณสุขในการดูแลสุขภาพผู้สูงอายุ ช่วยสื่อสารข้อมูลสุขภาพ ติดตามเยี่ยมบ้านผู้สูงอายุในชุมชน เพื่อขับเคลื่อนกิจกรรมปีแห่งสุขภาพสูงวัยไทย
รองนายกรัฐมนตรีและรัฐมนตรีว่าการกระทรวงสาธารณสุข กำชับ อสม. อำเภอโชคชัย จังหวัดนครราชสีมา สนับสนุนบุคลากรสาธารณสุขในการดูแลสุขภาพผู้สูงอายุ ช่วยสื่อสารข้อมูลสุขภาพ ติดตามเยี่ยมบ้านผู้สูงอายุในชุมชน เพื่อขับเคลื่อนกิจกรรมปีแห่งสุขภาพสูงวัยไทย พร้อมกันนี้ได้มอบแว่นสายตาและผ้าอ้อมผู้ใหญ่ให้กับตัวแทนผู้สูงอายุในพื้นที่
วันนี้ (17 กุมภาพันธ์ 2566) ที่ โรงพยาบาลโชคชัยแห่งใหม่ จังหวัดนครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมและมอบนโยบายให้กับ อสม.อำเภอโชคชัย ในการดูแลสุขภาพผู้สูงอายุและผู้ป่วยติดเตียง โดยมี นายแพทย์ภูวเดช สุระโครต รักษาราชการแทนผู้ตรวจราชการกระทรวงสาธารณสุข เขตสุขภาพที่ 9 และผู้บริหารกระทรวงสาธารณสุข ร่วมคณะ
นายอนุทินกล่าวว่า ประเทศไทยได้เข้าสู่สังคมสูงอายุอย่างเต็มรูปแบบ กระทรวงสาธารณสุขจึงมีนโยบายให้ปี 2566 เป็นปีแห่งสุขภาพสูงวัยไทย เพื่อให้ทุกหน่วยงานได้ให้ความสำคัญในการดำเนินงานส่งเสริมสุขภาพและเพิ่มคุณภาพชีวิตของผู้สูงอายุอย่างต่อเนื่อง ซึ่ง อสม.ถือเป็นบุคลากรสาธารณสุขที่มีความสำคัญในการช่วยขับเคลื่อนกิจกรรมดังกล่าวได้อย่างมีประสิทธิภาพ โดยขอให้เป็นกำลังสนับสนุนการปฏิบัติงานของบุคลากรสาธารณสุข ช่วยสื่อสารข้อมูลสุขภาพเพื่อให้ผู้สูงอายุมีสุขภาพพื้นฐานที่ดี เช่น การออกกำลังกายสม่ำเสมอ รับประทานอาหารที่ดี มีจิตใจที่แจ่มใสเบิกบาน รวมถึงการร่วมทีมติดตามเยี่ยมบ้านผู้สูงอายุในชุมชนทั้งนี้ กระทรวงสาธารณสุขได้จัดวัสดุอุปกรณ์ที่จำเป็นเพื่อสนับสนุนการดำเนินชีวิตของผู้สูงอายุ ได้แก่ แว่นสายตา ผ้าอ้อมผู้ใหญ่ ฟันเทียมและรากฟันเทียม รวมถึงจัดระบบบริการไว้รองรับ โดยจัดให้มีคลินิกผู้สูงอายุคุณภาพในโรงพยาบาล มีการคัดกรองความเสื่อม 9 ด้านของผู้สูงอายุ เพื่อส่งเสริมสุขภาพและชะลอความเสื่อม ช่วยให้มีคุณภาพชีวิตที่ดีขึ้น
ทั้งนี้ จังหวัดนครราชสีมา มีประชากรทั้งสิ้น 2,174,870 คน เป็นผู้สูงอายุ 447,549 คน หรือคิดเป็น 20.57% ถือว่าเข้าสู่สังคมสูงอายุอย่างเต็มรูปแบบ สำหรับอำเภอโชคชัย มีประชากรสูงอายุ 15,023 คน ได้ทำการคัดกรองสุขภาพ 9 ด้านแล้ว 10,729 คน ส่วนใหญ่พบความผิดปกติด้านการได้ยิน 28.55% ด้านสุขภาพช่องปาก 26.63% ด้านการเคลื่อนไหว 18% เสี่ยงสมองเสื่อม 12.22% ด้านการมองเห็น 11.07% ซึมเศร้า 10.98% ขาดสารอาหาร 8.30% กลั้นปัสสาวะไม่ได้ 5.66% โดยในวันนี้ ได้มอบแว่นตาแก่ตัวแทนผู้สูงอายุ จำนวน 50 ชิ้น และผ้าอ้อมผู้ใหญ่แก่ญาติและตัวแทนผู้ป่วย จำนวน 50 คน และจะเร่งรัดดำเนินการคัดกรองให้ครอบคลุมกลุ่มเป้าหมายต่อไป
*****************************************17 กุมภาพันธ์ 2566
วันศุกร์ที่ 17 กุมภาพันธ์ 2566
17/02/2566
สำนักงานผู้ตรวจการแผ่นดิน​ เชิญปลัดกระทรวงยุติธรรม เข้าหารือข้อราชการร่วมกัน
สำนักงานผู้ตรวจการแผ่นดิน​ เชิญปลัดกระทรวงยุติธรรม เข้าหารือข้อราชการร่วมกัน
ในวันพฤหัสบดีที่ ๑๖ กุมภาพันธ์ ๒๕๖๖ เวลา ๑๐.๓๐ น. สำนักงานผู้ตรวจการแผ่นดิน​ นำโดย​ นายทรงศัก สายเชื้อ ผู้ตรวจการแผ่นดิน หม่อมหลวงปุณฑริก สมิติ ที่ปรึกษาผู้ตรวจการแผ่นดิน และคณะ​ เชิญ​ นางพงษ์สวาท กายอรุณสุทธิ์ ปลัดกระทรวงยุติธรรม พร้อมด้วย นายสหการณ์ เพ็ชรนรินทร์ รองปลัดกระทรวงยุติธรรม และคณะ เข้าหารือข้อราชการร่วมกันในประเด็นการประสานความร่วมมือในการบูรณาการการทำงานร่วมกัน เรื่องเชิงระบบเกี่ยวกับการยกระดับการบริหารจัดการงานราชทัณฑ์ ณ ห้องปฏิบัติการ ชั้น ๕ สำนักงานผู้ตรวจการแผ่นดิน ศูนย์ราชการเฉลิมพระเกียรติฯ อาคารรัฐประศาสนภักดี กรุงเทพมหานคร
วันศุกร์ที่ 17 กุมภาพันธ์ 2566
รฟม. ร่วมกับ กฟผ. เปิดให้บริการสถานีชาร์จ EleX by EGAT ณ อาคารจอดแล้วจร สถานีแยกนนทบุรี 1 เชื่อมต่อการเดินทางสู่รถไฟฟ้า MRT สายสีม่วง
.....
นายวิทยา พันธุ์มงคล รองผู้ว่าการ (ปฏิบัติการ) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมและ นายวฤต รัตนชื่น ผู้ช่วยผู้ว่าการวิจัย นวัตกรรม และพัฒนาธุรกิจ ในฐานะ Project Management Office การไฟฟ้าฝ่ายผลิตแห่งประเทศไทย (กฟผ.) ร่วมเป็นประธานในพิธีเปิดให้บริการสถานีชาร์จ EleX by EGAT แห่งแรกที่ให้บริการชาร์จรถยนต์พลังงานไฟฟ้า (EV) ณ อาคารจอดแล้วจร สถานีแยกนนทบุรี 1 ของรถไฟฟ้ามหานคร สายฉลองรัชธรรม (MRT สายสีม่วง) นอกจากนี้ ยังมีแผนเตรียมจะเปิดให้บริการสถานีชาร์จแห่งที่ 2 ณ ลานจอดแล้วจร สถานีสามย่าน ของรถไฟฟ้ามหานคร สายเฉลิมรัชมงคล (MRT สายสีน้ำเงิน) ภายในเดือนมีนาคม 2566 โดยในโอกาสพิเศษนี้ กฟผ. พร้อมมอบโปรโมชันให้แก่ลูกค้าที่นำรถ EV เข้ารับบริการที่สถานีชาร์จ EleX by EGAT ในระหว่างวันที่ 1 - 31 มีนาคม 2566 รับทันที! 200 EleXA Point เพื่อสะสมและแลกรับสิทธิพิเศษผ่านทางแอปพลิเคชัน EleXA พร้อมกันนี้ ยังสามารถรับถุงผ้าพับได้สมนาคุณจาก MRT เมื่อชำระค่าจอดรถและแสดงหลักฐานการชาร์จไฟจากแอปพลิเคชัน EleXA ต่อพนักงานเก็บเงินที่ตู้ขาออก (จำนวนจำกัด 50 ชุด)
การเปิดให้บริการสถานีชาร์จดังกล่าว เป็นความร่วมมือระหว่าง รฟม. และ กฟผ. ในการส่งเสริมให้ประชาชนหันมาใช้รถยนต์พลังงานไฟฟ้ากันมากขึ้น ทั้งยังสามารถเชื่อมต่อการเดินทางสู่ระบบรถไฟฟ้าขนส่งมวลชนได้อย่างสะดวกสบาย เพื่อช่วยลดการปล่อยมลพิษสู่สิ่งแวดล้อม และลดการใช้เชื้อเพลิงฟอสซิล ซึ่งเป็นการตอบสนองต่อนโยบายของรัฐบาล และกระทรวงคมนาคม ที่กำหนดให้หน่วยงานภาครัฐสนับสนุนการใช้ยานยนต์ไฟฟ้าภายในประเทศ โดยต่อจากนี้ รฟม. และ กฟผ. จะร่วมมือกันในการติดตั้งสถานีชาร์จเพื่อให้บริการผู้ใช้รถยนต์ EV ในอาคารและลานจอดแล้วจรของรถไฟฟ้า MRT ณ สถานีอื่น ๆ ต่อไป
สำหรับจุดให้บริการสถานีชาร์จ EleX by EGAT ณ อาคารจอดแล้วจร สถานีแยกนนทบุรี 1 ของรถไฟฟ้า MRT สายสีม่วง สามารถรองรับรถยนต์ EV ได้จำนวน 5 ช่องจอด แบ่งเป็นหัวชาร์จด้วยความเร็วปกติ (AC Normal Charge) ขนาด 7.4 kW จำนวน 3 หัวชาร์จ ที่บริเวณภายในอาคารจอดรถ และขนาด 22 kW จำนวน 2 หัวชาร์จ ที่บริเวณภายนอกอาคารจอดรถ ส่วนจุดให้บริการสถานีชาร์จ ณ ลานจอดแล้วจร สถานีสามย่าน ของรถไฟฟ้า MRT สายสีน้ำเงิน สามารถรองรับรถ EV ได้จำนวน 2 ช่องจอด โดยเป็นหัวชาร์จแบบ AC Normal Charge ขนาด 22 kW จำนวน 2 หัวชาร์จ กรณีต้องการสอบถามข้อมูลหรือแจ้งปัญหาเกี่ยวกับการใช้บริการสถานีชาร์จได้ที่ เว็บไซต์ www.elexaev.com เฟซบุ๊กแฟนเพจ EleXA EV Society หรือ Line OA: @EleXAEV และ Call Center EleXA โทร. 0 2114 3350
ทั้งนี้ ท่านสามารถติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th เฟซบุ๊ก แฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
วันศุกร์ที่ 17 กุมภาพันธ์ 2566
บีโอไอ เข้าร่วมงาน Networking Luncheon จัดโดยสำนักข่าว JIJI PRESS สำนักข่าวชั้นนำจากประเทศญี่ปุ่น
พร้อมทั้งบรรยายในหัวข้อ “New Investment Promotion Strategy for New Economy and New Opportunities”
บีโอไอ เข้าร่วมงาน Networking Luncheon จัดโดยสำนักข่าว JIJI PRESS สำนักข่าวชั้นนำจากประเทศญี่ปุ่น
เมื่อวันที่ 15 กุมภาพันธ์ 2566 นายนฤตม์ เทอดสถีรศักดิ์ เลขาธิการบีโอไอ ได้เข้าร่วมงาน Networking Luncheon จัดขึ้นโดยสำนักข่าว JIJI PRESS ซึ่งเป็นหนึ่งในสำนักข่าวชั้นนำจากประเทศญี่ปุ่น พร้อมทั้งได้บรรยายในหัวข้อ “New Investment Promotion Strategy for New Economy and New Opportunities” ให้แก่นักลงทุนญี่ปุ่นกว่า 30 บริษัท ณ โรงแรมอนันตรา สยาม
ทั้งนี้ เลขาธิการบีโอไอ ได้บรรยายเกี่ยวกับบทบาทและสถานการณ์ปัจจุบันของการลงทุนจากญี่ปุ่นในประเทศไทย ยุทธศาสตร์ในการส่งเสริมการลงทุนชุดใหม่ที่จะช่วยสนับสนุนการเปลี่ยนแปลงเศรษฐกิจของประเทศไทยสู่การสร้าง “เศรษฐกิจใหม่” ที่มีศักยภาพสูง
นอกจากนี้ ยังได้อธิบายถึงมาตรการต่าง ๆ ที่จะช่วยส่งเสริมการลงทุนในประเทศไทยโดยอาศัยจุดแข็งของประเทศไทยในการดึงกลุ่มอุตสาหกรรมเป้าหมายแห่งอนาคต ภายใต้แผนการดึงดูดการย้ายฐานการวิจัยพัฒนาและกิจการสำนักงานภูมิภาค (Regional Headquarter) และการดึงดูดชาวต่างชาติที่มีศักยภาพสูงให้มาทำงานและอยู่อาศัยในประเทศไทยผ่านมาตรการ Long-term Resident (LTR) Visa อีกด้วย
วันศุกร์ที่ 17 กุมภาพันธ์ 2566
17/02/2566
​“ทิพานัน” ขอบคุณประชาชนร่วมฟังอภิปราย เชื่อปชช.เห็น นายกฯมีสปิริต  สุจริต เคารพกระบวนการยุติธรรม   ใครทำผิดไม่มีละเว้น ยันปฏิรูปประเทศเป็นรูปธรรม
​“ทิพานัน” ขอบคุณประชาชนร่วมฟังอภิปราย เชื่อปชช.เห็น นายกฯมีสปิริต  สุจริต เคารพกระบวนการยุติธรรม   ใครทำผิดไม่มีละเว้น ยันปฏิรูปประเทศเป็นรูปธรรม ผ่านความสำเร็จผลักดันกฎหมาย 5 ฉบับสร้างความเป็นธรรมในสังคม
วันที่ 17 กุมภาพันธ์ 2566 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ต้องขอบคุณประชาชนที่ร่วมฟังการอภิปรายทั่วไปแบบไม่ลงมติ ตามรัฐธรรมนูญมาตรา 152 ตลอด 2 วันที่ผ่านมา ซึ่ง พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมด้วยคณะรัฐมนตรี ได้เตรียมข้อมูลมาชี้แจงผู้อภิปรายได้อย่างชัดเจน ในประเด็นที่ฝ่ายค้านอาจมีความเข้าใจคลาดเคลื่อนจากความเป็นจริงได้อย่างครบถ้วน ที่สำคัญคือท่าทีของพล.อ.ประยุทธ์ ยืนยันชัดเจนในการทำหน้าที่ ไม่เอื้อประโยชน์ให้กับผู้ใด และพล.อ.ประยุทธ์ได้ย้ำในที่ประชุมสภาฯว่า “คนไม่ดีต้องถูกลงโทษตามกฎหมาย” ทุกคนอยู่ภายใต้กฎหมายเดียวกัน หากมีการกระทำความผิดไม่มีการละเว้น เราต้องทำให้กฎหมายเป็นกฎหมาย ต้องเคารพในกระบวนการยุติธรรมของประเทศ ซึ่งตรงนี้เชื่อว่า ประชาชนที่ติดตามการอภิปรายจะเห็นถึงสปิริตของผู้นำและสุจริตใจ ในการบริหารประเทศแน่นอน
น.ส.ทิพานัน กล่าวว่า ทั้งนี้พล.อ.ประยุทธ์ยังพร้อมเดินหน้าปฏิรูปประเทศด้านต่างๆ โดยได้ผลักดันกฎหมายที่สร้างความเป็นธรรมให้กับสังคม 5 ฉบับ พระราชบัญญัติมาตรการป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง พ.ศ. 2565 พระราชบัญญัติกำหนดระยะเวลาดำเนินงานในกระบวนการยุติธรรม พ.ศ. 2565 ซึ่งจะทำให้ประชาชนได้รับความยุติธรรมโดยไม่ล่าช้า พระราชบัญญัติว่าด้วยการปรับเป็นพินัย พ.ศ. 2565 กำหนดให้ผู้ที่ผ่าฝืนหรือไม่ปฏิบัติตามกฎหมายที่ไม่ใช่ความผิดร้ายแรง ชำระค่าปรับตามที่กำหนด โดยไม่เป็นโทษอาญา ไม่มีการจำคุกหรือกักขังแทนค่าปรับ ไม่มีการลงบันทึกประวัติอาชญากรรม พระราชบัญญัติป้องกันและปราบปรามการทรมานและการกระทำให้บุคคลสูญหาย พ.ศ. 2565 แก้ปัญการกระทำทรมาน และการกระทำให้บุคคลสูญหาย ขจัดปัญหาการละเมิดสิทธิมนุษยชน และพระราชบัญญัติป้องกันและปราบปรามการฟอกเงิน (ฉบับที่ 6) พ.ศ. 2565 เพื่ออุดช่องโหว่ของกฎหมาย ที่ไม่มีบทบัญญัติคุ้มครองผู้เสียหายในความผิดมูลฐาน
“จะเห็นได้ว่า พล.อ.ประยุทธ์มีผลงานในการปฏิรูปประเทศอย่างเป็นรูปธรรม ควบคู่ไปกับการขับเคลื่อนการพัฒนาทางด้านเศรษฐกิจ ตามนโยบายThailand 4.0 ที่มุ่งสนับสนุนการดำเนินธุรกิจที่รับผิดชอบสิ่งแวดล้อม หลังจากนี้จะเดินหน้าพัฒนาประเทศ ให้เจริญก้าวหน้าทัดเทียมอารยประเทศ”น.ส.ทิพานัน กล่าว
วันศุกร์ที่ 17 กุมภาพันธ์ 2566
พม. รุดช่วยคนไทยประสบภัยแผ่นดินไหวในตุรกี หลังเดินทางกลับถึงไทย
พม. รุดช่วยคนไทยประสบภัยแผ่นดินไหวในตุรกี หลังเดินทางกลับถึงไทย
วันนี้ (17 ก.พ. 66) นางอภิญญา ชมภูมาศ ผู้ตรวจราชการกระทรวงการพัฒนาสังคมและความมั่นคงของมนุษย์ (พม.) เปิดเผยว่า วานนี้ (16 ก.พ. 66) เวลา 21.00 น. ตนพร้อมด้วยนายกิตติ อินทรกุล รองอธิบดีกรมพัฒนาสังคมและสวัสดิการ นำทีมเจ้าหน้าที่กระทรวง พม. ให้ความช่วยเหลือเยียวยาทันทีแก่คนไทยได้รับผลกระทบจากเหตุภัยพิบัติแผ่นดินไหวในตุรกีที่เดินทางกลับถึงประเทศไทย ณ ท่าอากาศยานทหาร 2 (บน.6) ดอนเมือง กรุงเทพฯ
นางอภิญญา กล่าวว่า นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยพี่น้องคนไทยทุกคนที่ได้รับผลกระทบจากเหตุภัยพิบัติแผ่นดินไหวในตุรกี โดยได้มอบหมายให้ตน นำทีมเจ้าหน้าที่กระทรวง พม. บูรณาการการทำงานร่วมกับหน่วยงานที่เกี่ยวข้องให้ความช่วยเหลือเยียวยาคนไทยกลุ่มดังกล่าวทันทีที่เดินทางกลับถึงประเทศไทย ซึ่งกระทรวง พม. โดยกรมพัฒนาสังคมและสวัสดิการ (พส.) และ ศูนย์ช่วยเหลือสังคม สายด่วน พม. โทร. 1300 ได้จัดทีมเจ้าหน้าที่เข้าพูดคุยสอบถามปัญหาความเดือดร้อนต่างๆ เพื่อให้ความช่วยเหลือเยียวยาอย่างเร่งด่วน
เบื้องต้น ได้รับรายงานสถานการณ์ปัจจุบันจากกระทรวงการต่างประเทศว่า ยืนยันจำนวนคนไทยที่สามารถติดต่อได้ รวมทั้งสิ้น 48 คน ซึ่งมีผู้เสียชีวิต 1 ราย บาดเจ็บ 1 ราย และสูญหายอีก 1 ราย ทั้งนี้ มีคนไทยที่แสดงความประสงค์กลับประเทศไทย จำนวน 36 ราย ซึ่งกองทัพอากาศได้จัดเที่ยวบินพิเศษเพื่ออพยพคนไทยและร่างผู้เสียชีวิตกลับประเทศ โดยเดินทางกลับมาถึงประเทศไทยเมื่อวานนี้ (16 ก.พ. 66) เวลา 21.00 น.
นางอภิญญา กล่าวเพิ่มเติมว่า การดำเนินการช่วยเหลือเยียวยาคนไทยที่ได้รับผลกระทบในครั้งนี้ รัฐบาลได้บูรณาการจากหลายภาคส่วนด้วยกัน โดยกระทรวง พม. ส่งทีมนักสังคมสงเคราะห์ให้คำปรึกษา พร้อมให้ความช่วยเหลือผู้ประสบภัยเป็นค่าเดินทางกลับภูมิลำเนา รวมถึงเงินอุดหนุนเพื่อช่วยเหลือผู้ประสบปัญหาทางสังคมกรณีฉุกเฉิน ในขณะที่ กระทรวงการต่างประเทศ อำนวยความสะดวกดูแลและประสานงานเรื่องการรับตัวคนไทยกลับประเทศ กระทรวงสาธารณสุข ตั้งจุดคัดกรองโรคติดต่อที่เป็นอันตรายและตรวจรักษาเบื้องต้น กระทรวงคมนาคม จัดยานพาหนะสำหรับขนส่งผู้ประสบภัย กระทรวงแรงงาน ให้ความช่วยเหลือเป็นเงินกองทุนสำหรับคนไทยที่เดินทางไปทำงานถูกกฎหมาย และกองทุนเพื่อช่วยเหลือคนหางานไปทำงานในต่างประเทศ และ สภากาชาดไทย ช่วยเหลือในการนำร่างผู้เสียชีวิตกลับภูมิลำเนา (จังหวัดชัยภูมิ)
#ช่วย24ชั่วโมง
#พม24ชม
#ข่าวพม